English: Thank you, Llywydd. I thank everyone who took part in this debate. I think it has been a very powerful debate. Tom Giffard talked about the importance of these venues for our communities; he talked about how fragile they are. And Alun Davies talked about how the impact of this crisis is having a disproportionate impact, as he said in his intervention, and that the most disadvantaged people and areas suffer the biggest effects from this. That is a very important point and it has arisen in several ways in many different points during this debate. Heledd Fychan drew attention to the same point about equality. Sports and culture are not nice-to-have things, as Heledd said; they are vital. I thought that what Heledd said about the hidden costs, such as transport costs, I thought that was very important, and the same thread arose in terms of what Carolyn Thomas said - again, the costs on families, things such as transport, and the importance of all of this for health. It's always good to hear from Members more broadly around the Chamber, rather than just the committee members. I thank Jack Sargeant, who spoke, again, about this petition about swimming pools. That situation is very serious for the sector and for the population as well. As Jack reminded us all, swimming can save lives. We'll return to what the Deputy Minister said about this. This is something that the committee will want to monitor, in terms of that issue. We heard from Rhianon Passmore about how these venues are vital to the history of our communities - Paul Robeson and so forth - but also our health now, in terms of our warm hubs. I think that point is vital: how coming together as a community gives us a greater benefit, in a way that is hard to define. It's not just a financial benefit; it relates to the health and soul of our society. John Griffiths mentioned how the quality of our lives is improved by these centres in Newport, and, of course, that's true across all of Wales. A lot of these threads arose time and again, and they were echoed - I'm mixing my metaphors now, but there were a number of points that were very important that arose during the debate. I thank the Deputy Minister for her comments. I am pleased that the majority of our recommendations have been accepted. In terms of those that have not been accepted, I'm still concerned that the Government is not responding adequately to the long-term risks for the sport and culture sectors, and the risk to the health of the nation. Now, ideally, a UK Government funding package would drive Barnett consequentials that the Welsh Government could use to fund a package for the cost-of-living crisis for sport and culture. Certainly, as a committee, we would like to see something like that happening. But the Welsh Government, as I said, on the whole - . Again, I'll return to the point about swimming pools, but at the outset they haven't started discussions with the UK Government to that end. During the pandemic, the Welsh Government didn't wait for the UK Government to act. In April 2020, it worked with the arts council to implement an emergency package long before it received any additional funding from the UK Government, and I would say that the Welsh Government now needs to emulate that sense of urgency that was evident during the pandemic. I think that there are so many things that have been raised during this debate this afternoon that have showed why this is such an urgent issue. We have learned from the pandemic that it's sometimes better to overreact rather than wait and try to solve bigger problems in the future. Again, things have deteriorated so much since we published the report, I don't think we would be talking about overreacting here. There are so many venues now that are at risk of permanent closure. Again, there is a great risk of harming these sectors for an indefinite period in the future. This, in turn, as we've heard, will harm the income of organisations in these sectors, meaning that many people - again, often the most disadvantaged - and, as we've heard many times, the most disadvantaged areas, would miss out on the physical, mental and social benefits associated with taking part, as well those difficult-to-define things, as we've heard, such as the soul of our communities. So, I would urge the Government to seize this opportunity. Finally, I would like to say again that it is good to hear that the Government is making the case for swimming pools particularly to Westminster; that's to be welcomed, certainly. We heard a lot in the debate about how vital that intervention is. So, to close, I would like to thank again everyone who took part in this debate and in the inquiry. I do hope that there will be more light shed on these very important sectors to our society: culture and sport.
Welsh: Diolch, Llywydd. Wel, diolch i bawb sydd wedi cymryd rhan yn y ddadl y prynhawn yma. Dwi'n meddwl bod hon wedi bod yn ddadl hynod o bwerus. Roedd Tom Giffard wedi sôn am bwysigrwydd y lleoliadau hyn i'n cymunedau ni; roedd e'n sôn am fragility, pa mor fregus ydyn nhw. Ac roedd Alun Davies wedi sôn am fel mae effaith y creisis hwn yn effaith anghymesur, a beth roedd e jest yn sôn amdano yn yr intervention yna hefyd, fel mae pobl, y bobl fwyaf difreintiedig, ond hefyd yr ardaloedd mwyaf difreintiedig, nhw sydd yn dioddef waethaf gyda hyn. Mae hwnna'n bwynt hynod o bwysig, dwi'n meddwl, ac mae wedi codi nifer o weithiau mewn gwahanol ffyrdd yn ystod y ddadl. Roedd Heledd Fychan hefyd wedi tynnu sylw at yr un pwynt yma am gydraddoldeb. Dydy chwaraeon a diwylliant ddim yn bethau neis i'w cael, fel roedd Heledd yn ei ddweud; maen nhw'n allweddol. Rôn i'n meddwl bod beth roedd Heledd wedi'i ddweud am y costau mwy cudd, fel trafnidiaeth, roedd hwnna'n rhywbeth rili bwysig, a hefyd roedd yr un llinyn wedi codi o ran beth roedd Carolyn Thomas wedi'i ddweud - eto, y costau ar deuluoedd, pethau fel trafnidiaeth, a phwysigrwydd hyn i gyd i iechyd pobl. Mae hi wastad yn dda clywed gan Aelodau ehangach y Senedd, yn ogystal ag aelodau o'r pwyllgor, wrth gwrs. Diolch i Jack Sargeant am sôn, eto, am y petition yma am byllau nofio. Mae'r sefyllfa yna yn eithriadol o ddifrifol ar gyfer y sector - ar gyfer y boblogaeth hefyd. Fel yr oedd Jack wedi ein hatgoffa ni i gyd, mae nofio yn gallu achub bywydau pobl. Fe wnawn ni ddod yn ôl at beth y mae'r Dirprwy Weinidog wedi'i ddweud am hyn. Mae hyn yn rhywbeth - bydd y pwyllgor wir eisiau cadw llygad barcud ar beth sy'n digwydd gyda hyn. Fe wnaethon ni glywed gan Rhianon Passmore am fel y mae lleoliadau hamdden a diwylliannol yn ganolog i hanes ein cymunedau - Paul Robeson ac ati - ond hefyd i'n hiechyd ni nawr, gyda'r warm hubs. Roeddwn i'n meddwl bod y pwynt yna yn eithriadol o bwysig: fel y mae ymgasglu fel cymuned yn rhoi mwy o elw i ni mewn ffordd y mae'n anodd ei diffinio. Dyw e ddim jest yn cael ei ddiffinio'n ariannol; dwi'n meddwl bod hynny'n rhywbeth, eto, o ran ein hiechyd ni ac enaid y gymdeithas, efallai. Roedd John Griffiths wedi sôn am y ffordd y mae ansawdd ein bywydau ni yn cael ei wella drwy'r canolfannau yna yng Nghasnewydd, ac mae hynny'n wir dros Gymru, wrth gwrs. Dwi'n meddwl yr oedd nifer o linynnau gwahanol yn codi, ac roedden nhw'n cael eu hadleisio - dwi'n cymysgu metaphors nawr, ond dwi'n meddwl bod nifer o bwyntiau a oedd yn rili bwysig yn ystod y ddadl. Diolch i'r Dirprwy Weinidog am ei sylwadau. Dwi'n falch, eto, fod y mwyafrif o'n hargymhellion wedi cael eu derbyn. O ran y rhai sydd ddim wedi cael eu derbyn, rwy'n dal i boeni nad ydy'r Llywodraeth yn ymateb yn ddigonol i'r risgiau i iechyd hirdymor y sectorau diwylliant a chwaraeon, ac, mewn ffordd arall, y risgiau i iechyd y genedl. Nawr, wrth gwrs, yn ddelfrydol, byddai pecyn ariannu Llywodraeth y Deyrnas Unedig yn sbarduno cyllid canlyniadol Barnett y gallai Llywodraeth Cymru ei ddefnyddio i ariannu pecyn argyfwng costau byw diwylliant a chwaraeon. Yn sicr, fel pwyllgor, byddwn ni eisiau gweld rhywbeth fel hyn yn digwydd. Ond dydy Llywodraeth Cymru, fel dwi'n ei ddweud, ar y cyfan - . Eto gwnaf i ddod nôl at y pwynt am byllau nofio, ond ar y cychwyn dydyn nhw heb gychwyn trafodaethau â Llywodraeth y Deyrnas Unedig i'r perwyl hwn. Yn ystod y pandemig, ni wnaeth Llywodraeth Cymru aros i Lywodraeth San Steffan weithredu. Ym mis Ebrill 2020, bu'n gweithredu gyda chyngor y celfyddydau i roi pecyn brys ar waith ymhell cyn iddi gael unrhyw gyllid ychwanegol gan Lywodraeth y Deyrnas Unedig, ac buaswn i'n dweud bod angen i Lywodraeth Cymru nawr efelychu'r teimlad o frys a oedd yn amlwg yn ystod y pandemig. Dwi'n meddwl bod cymaint o bethau sydd wedi cael eu codi yn y ddadl hon y prynhawn yma wedi amlygu pam mae hyn wir yn fater o frys. Rydyn ni wedi dysgu, dwi'n meddwl, o'r pandemig ei bod hi weithiau'n well gorymateb yn hytrach nag aros a cheisio datrys problemau mwy yn y dyfodol. Eto, mae pethau wedi gwaethygu cymaint ers inni gyhoeddi'r adroddiad, dwi ddim yn meddwl y byddwn ni'n sôn am orymateb fan hyn. Mae'n wir bod cymaint o leoliadau, maen nhw'n wir o dan risg o gau'n barhaol. Eto, mae yna berygl difrifol o niweidio'r sectorau hyn am gyfnod amhenodol yn y dyfodol. Bydd hyn, yn ei dro, fel rydyn ni wedi'i glywed, yn niweidio incwm sefydliadau yn y sectorau, bydd yn golygu bod llawer o bobl - eto, y rhai mwyaf difreintiedig - ac, fel rydyn ni wedi'i glywed nifer o weithiau, yr ardaloedd mwyaf difreintiedig hefyd, byddan nhw'n colli mas ar gyfleoen a manteision corfforol, meddyliol a chymdeithasol sy'n gysylltiedig â chymryd rhan, yn ogystal â'r pethau mor anodd eu diffinio rydyn ni wedi clywed eto amdanyn nhw o ran enaid ein cymdeithas ni. Buaswn i yn erfyn ar y Llywodraeth i achub ar y cyfle hwn. Yn olaf, buaswn i'n dweud eto ei fod yn dda clywed bod y Llywodraeth yn gwneud yr achos am byllau nofio yn arbennig i San Steffan; mae hynny'n rhywbeth i'w groesawu yn sicr. Rydyn ni wedi clywed yn helaeth yn ystod y ddadl am ba mor angenrheidiol ydy'r ymyriad yna. Felly, i gloi, fe wnaf i ddiolch eto i bawb sydd wedi cymryd rhan yn y ddadl ac, eto, yn yr ymgynghoriad. Rwy'n gobeithio, dal, y bydd mwy o oleuni ar gyfer y sectorau hynod bwysig i'n cymdeithas: diwylliant a chwaraeon.